text: Galleri: Se billederne fra Color Run i Kolding
  17 september 2016 kl. 13.32
  I dag er der Color Run i Kolding. Et løb, der ikke handler om at komme først, men om at have det sjovt og samle penge ind. 
  Et løb på fem kilometer med kun to regler blev i dag lørdag løbet i Kolding. De to regler er:
  Du skal have hvidt tøj på ved startlinjen.
  Du skal være dækket af farver på mållinjen
  Color Run er ikke et almindeligt motionsløb, for det gælder ikke om at komme først. Det gælder derimod om at have det sjovt, derfor har arragørerne taget farver med i massevis, som bliver kastet ud over deltagerne for hver kilometer, de løber.
  Formålet med løbet, udover at have det sjovt, er, at samle penge ind til Dignity, der arbejder for at mindske tortur.
  Øverst i artiklen har vi samlet et galleri med billeder fra dagens Color Run i Kolding.
  
  